《夏日早起》
宋代·袁燮

举世惮炎赫，当暑思高秋。
秋高岂不好，萧瑟令人愁。
何发三伏中，五夜风飕飕。
遥空淡月落，将旦群阴收。
却嫌絺綌薄，转觉林塘幽。
出门任所适，清与耳目谋。
借问尘埃人，知此佳致人。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。